KOMENTE TË PËRGJITHSHME

Mbi raportin e monitorimit të Ministrisë së Drejtësisë
për vitin 2023
1. Karakteristikat kryesore të shpenzimeve

Ministria e Drejtësisë, për vitin 2023, administroi dhe menaxhoi fondet publike sipas nëntë programeve të miratuara, konkretisht:

1. Planifikimi, Menaxhimi dhe Administrimi

2. Publikimet Zyrtare

3. Mjekësia Ligjore

4. Shërbimi për Çështjet e Birësimit

5. Agjencia e trajtimit të pronave 

6. Ndihma juridike

7. Shërbimi i Përmbarimit gjyqësor

8. Sistemi i Burgjeve

9. Shërbimi i Provës
Deri në fund të vitit 2023 situata në lidhje me realizimin e shpenzimeve faktike të buxhetit, krahasuar me planin me ndryshime, paraqitet si më poshtë:       
	Kod. Prog
	Programi
	% e Realizimit / Buxh. Rishikuar

	01110
	Planifikimi, Menaxhimi dhe Administrimi
	72

	01120
	Publikimet Zyrtare
	77

	01130
	Mjekësia Ligjore
	92

	01160
	Sherbimet per Çeshtjet e Biresimeve
	90

	01180
	Sherbimi i Kthimit dhe Kompensimit te Pronave
	98

	03310
	Ndihma Juridike
	77

	03350
	Sherbimi i Permbarimit Gjyqesor
	97

	03440
	Sistemi i Burgjeve
	97

	03490
	Sherbimi i Proves
	96

	
	TOTALI
	96


Duke iu referuar shifrave për 12 mujorin e vitit 2023, vihet re një realizim mesatarisht i mire për periudhën, në prej 96%.
Sipas programeve, të dhënat për planin e rishikuar dhe faktin e vitit 2023 (në lekë) paraqitet e tillë:                                                               

	Kod. Prog
	Programi
	Plani i rishikuar
	Shpenzimet faktike 12 mujore

	01110
	Planifikimi, Menaxhimi dhe Administrimi
	767,147,866
	554,709,435

	01120
	Publikimet Zyrtare
	57,746,000
	44,393,087

	01130
	Mjekësia Ligjore
	135,072,000
	124,469,167

	01160
	Shërbimi për Çështjet e Birësimit
	16,660,000
	14,965,522

	01180
	Shërbimi i Kthimit dhe Kompensimit të Pronave 
	2,139,543,582
	2,095,281,776

	03310
	Ndihma juridike
	66,550,000
	51,232,258

	03350
	Shërbimi i Përmbarimit gjyqësor
	218,100,000
	212,462,186

	03440
	Sistemi i Burgjeve
	8,011,652,196
	7,794,211,123

	03490
	Shërbimi i Provës
	167,296,000
	161,240,574

	
	TOTALI
	11,579,767,644
	11,052,965,128


Lidhur me shpenzimet faktike të Ministrisë se Drejtësisë, vëmë re se pjesa me e madhe e fondeve të akorduara është në programin “Sistemi i Burgjeve” me një vlerë prej rreth 7.8 miliard lekë të fondeve të realizuara, e ndjekur prej “Shërbimi i Kthimit dhe Kompensimit te Pronave”, me 2 miliard lekë dhe 554.7 milionë lekë për programin “Planifikimi, Menaxhimi dhe Administrimi”.
Më konkretisht, struktura e shpenzimeve (në %) për çdo program kundrejt totalit, sipas planit me ndryshime dhe realizimit faktik të 12 mujorit të vitit 2023, paraqitet sipas pasqyrës së mëposhtme:
Në përqindje

	
	Struktura për programet
	Buxheti Fillestar
	Buxheti me ndryshime
	Fakti 12-M 2023

	Kod. Prog
	Programi
	
	
	

	01110
	Planifikimi, Menaxhimi dhe Administrimi
	10
	7
	5

	01120
	Publikimet Zyrtare
	1
	1
	0

	01130
	Mjekësia Ligjore
	2
	1
	1

	01160
	Shërbimi për Çështjet e Birësimit
	0
	0
	0

	01180
	Shërbimi i Kthimit dhe Kompensimit të Pronave
	31
	19
	19

	03310
	Ndihma juridike
	1
	1
	1

	03350
	Shërbimi i Përmbarimit gjyqësor
	1
	2
	2

	03440
	Sistemi i Burgjeve
	54
	69
	71

	03490
	Shërbimi i Provës
	2
	1
	2

	
	TOTALI
	100
	100
	100


Pra sikurse evidentohet nga tabela, 71 % e shpenzimeve të kësaj ministrie janë bërë në programin “Sistemi i Burgjeve” dhe 19 % e tyra në programin “Shërbimi i Kthimit dhe Kompensimit të Pronave”.
2. Performanca dhe statusi i produkteve të çdo programi 
Në programin “Planifikim, menaxhim, administrim” Për vitin 2023, programi “Planifikim, menaxhim dhe administrim” ka parashikuar disa produkte të cilat kanë si objektiv hartimin e projektakteve dhenien mendim të specializuar për aktet e ardhura nga ministritë e linjes, ponitorimin e profesioneve të lira, përkthime zyrtare..etj. Ndër produktet e këtij programi mund të përmendim: "Projektligje dhe projekvendime të hartuara dhe të vlerësuara'' janë realizuar 1470 akte ligjore dhe nënligjore nga po aq të planifikuara për vitin 2023; “Profesione të lira të monitoruara” janë kryer 45 inspektime nga 45 të planifikuara me një kosto faktike prej 7.9 milionë lekë; “Përkthime zyrtare në fushën penale dhe civile” janë përkthyer 69,000 faqe nga 29,000 të planifikuara në fillim të vitit me një kosto faktike prej 99 milionë lekë; “Raporte monitorimi për antikorrupsionin” janë realizuar 44 monitorim nga po aq të planifikuara me një kosto faktike prej 10 milionë lekësh; “Mbikëqyrje dhe licencim i administratorëve të falimentit” janë realizuar 7 mbikqyrej te administratorëve të falimentuar nga 20 të planifikuar fillimish; “Të mitur të mbikëqyrur”, janë trajtuar 17 të mitur nga 180 të planifikuar për vitin 2023. Për këtë dy produkte me ndryshim të madhë midis planit fillestar edhe atij të rishikuar nuk jepen arsye dhe shpjegime per devijancën. 
 Në programin “Publikimet Zyrtare” Për vitin 2023, janë parashikuar 4 produkte në këtë program me një kosto faktike prej 43 milionë lekë: “Publikimi i fletores zyrtare” nga 190 akte të planifikuara për tu botuar përgjatë vitit 2023 janë realizuar 193 botime, “Botimi elektronik i fletores zyrtare, buletinit të njoftimeve zyrtare, kodeve dhe përmbledhëseve të legjislacionit” nga 248 botime të planifikuara janë botuar 423; produkti “Botimi i Buletinit të Njoftimeve Zyrtare” nga 48 buletine të planifikuara janë botuar 42 buletine; ndërsa “Botimi elektronik i fletores zyrtare” janë botuar 8 nga 10 botime të planifikuara për vitin 2023.
 Në programin “Mjekësia Ligjore” Për vitin 2023, për produktin “Akte ekspertimi mjeko-ligjore” janë kryer 16,579 akte ekspertimi nga 17,500 të planifikuara dhe 56 akte ekspertimi të rasteve të dhunës seksuale nga 135 të planifikuara. Ndërsa projektet e investimit për “Blerje pajisje autopsie dhe laboratorike” ka reakizim faktik 11 pajisje nga po aq të planifikuara të bliheshin per vitin 2023. Ndërsa projekti “Shtim kati dhe rikonstruksion per IML dhe morgu”,  nuk ka realizim faktik pasi procedura e prokurimit u zgjat përtej vitit buxhetore 2023.
Në programin “Shërbimi për Çështjet e Birësimit” janë parashikuar 3 produkte “Birësime të realizuara brenda dhe jashtë vendit” janë shqyrtuar 22 kërkesa për birësime nga 25 të planifikuara nga të cilat të gjitha janë fianlizuar me birësime. Ndërsa projektet për “Blerje pajisje zyre”  dhe “ Blerje pajisje elektronike”, paraqiten të përfunduara me një realizimi faktik prej 116.7 milionë lekë.
Në programin “Shërbimi i Kthimit dhe Kompensimit të Pronave” janë planifikuar disa produkte ndër to përmendim: “Shpërndarje e fondit fizik dhe financiar” janë kompensuar 156 subjekte nga 1,600 të planifikuara në fillim të vitit me një kosto faktike prej 2 miliardë lekë. “Numri i vendimeve të ankimuara në gjykatë” ka qenë 399 çështje nga 1,021 të planifikuara si dhe janë depozituar 271 padi në të gjitha gjykatat e vendit; “Shpërndarja e fondit të ish-ALUIZNI-it” janë likuiduar 707 aplikantë dhe 1017 aplikime të pranuara.
Në programin “Ndihma Juridike” ka si synim të ofrojë ndihmë juridike falas për personat që plotësojnë kriteret, si edhe zbatimin dhe monitorimin e cilësisë së dhënies së ndihmës juridike falas sipas legjislacionit në fuqi. Për vitin 2023, janë planifikuar 2 produkte me një kosto faktike prej 49.7 milionë lekë, konkretisht: “Raste ndihme juridike e ofruar falas paqësore dhe dytësore” për të cilat është realizuar ndihma për 1,191 çështjeve nga 2,600 të planifikuara dhe “Dhënia e ndihmës juridike për gratë” u është dhënë ndihme juridike 1,430 grave nga 3,700 të planifikuara për vitin 2023. 

Në programin “Shërbimi i Përmbarimit Gjyqësor” Për vitin 2023 ka patur realizim faktik për produktin “Tituj ekzekutive të trajtuar në Shërbimin Përmbarimor” prej afro 212.4 milionë lekë dhe janë ekzekutuar 9,161 tituj ekzekutivë, kundrejt 14,125 tituj ekzekutivë të planifikuar; 
Në programin “Sistemi i Burgjeve” janë parashikuar disa produkte nga të cilat disa janë për të matur performancë e sistemit të burgjeve, ndërsa disa janë projekte për përmirësimin e kushteve në sistemin penitenciar. Për vitin 2023 numri i të dënuarve të trajtuar me shërbim shëndetësor është 427 raste. Rezultojnë 5,243 burra të dënuar; 79 të dënuara femra të trajtuara në kushte të veçanta të vuajtjes së dënimit; janë 32 të mitur të dënuar të cilët vuajnë dënimin në ambientet të përshtatshme për vuajtjen e dënimit. Ndërsa lidhur me të dënuar të integruar na rezulton se nuk ka realizim faktik sipas planit për të integruar 360 burra , 2 gra dhe 6 të mitur. Projektet e investimit në këtë program u realizuar me rreth 90% të fondeve të planifikuara.
Në programin “Shërbimi i Provës” Për vitin 2023 në këtë program raportohet të jenë mbikëqyrur 10,174 burra me dënim alternativ në të gjitha Degët e Shërbimit të Provës në rrethe dhe nga Drejtoria e Përgjithshme, “Gra të përfshira në programin e ri-integrimit”, janë përfshirë 779 raste dhe “Të mitur në mbikëqyrje në shërbimin e provës” janë trajtuar 247 të mitur. 
3. Informacion mbi volumin dhe madhësinë e ndryshimit të buxhetit. 

Për të 9 programet e kësaj ministrie situata në lidhje me ndryshimet në planifikim përgjatë vitit 2023, përfshirë këtu buxhetin fillestar, buxhetin e rishikuar, për shpenzimet korente dhe kapitale në total, paraqitet në tabelat e mëposhtme në lekë:

	Programi
	Buxheti Fillestar
	Buxheti i Rishikuar
	Diferencat

	Planifikimi, Menaxhimi dhe Administrimi
	1,179,570,000
	767,147,866
	-412,422,134

	Publikimet Zyrtare
	61,500,000
	57,746,000
	-3,754,000

	Mjekësia Ligjore
	192,072,000
	135,072,000
	-57,000,000

	Shërbimi për Çështjet e Birësimit
	15,760,000
	16,660,000
	900,000

	Agjencia e trajtimit të pronave
	3,765,517,000
	2,139,543,582
	-1,625,973,418

	Ndihma juridike
	91,950,000
	66,550,000
	-25,400,000

	Shërbimi i Përmbarimit gjyqësor
	165,300,000
	218,100,000
	52,800,000

	Sistemi i Burgjeve
	6,654,600,000
	8,011,652,196
	1,357,052,196

	Shërbimi i Provës
	201,396,000
	167,296,000
	-34,100,000

	TOTALI
	12,327,665,000
	11,579,767,644
	-747,897,356


Të dhënat e buxhetit fillestar dhe atij me ndryshime janë prezente në secilin program. Këto  diferencat lidhen me ndryshimet e fondit të veçante, të cilat për vitin 2023 për Ministrinë e Drejtësisë ky fond është 10 milionë lekë, shkresat e shtesës së fondeve për shkak të efektit të rritjes së pagave, zbatimit të Akteve normative nr. Nr. 5, datë 18.10.2023 dhe Nr. 6 datë 14.12.2023 “Për disa ndyshime dhe shtesa në ligjin nr. 84/2022, “Për buxhetin e vitit 2023”, shtesës së vendosur në dispozicion të institucionit për përballimin e efektit të rritjes së pagave sipas VKM nr. 325, datë 31.5.2023 “Për miratimin e strukturës së pagave, niveleve të pagave dhe shtesave të tjera mbi pagë të Zëvendësministrit, Funksionarëve të Kabineteve, Perfektit, Nënperfektit, Nëpunësve Civilë dhe Nëpunësve në disa institucione të administratës publike”, të VKM nr. 326, datë 31.5.2023 “Për pagat e punonjësve mbështetës dhe punonjësve të tjerëtë specialiteteve të ndryshme në disa institucione të administratës publike”, zbatimit të VKM nr.795 datë 28.12.2023 “Për shpërblimin e punonjësve të qeverisjes qendrore në procesin e shqyrtimit analitik të acquis (screening), në kuadër të procesit të negociatave me Bashkimin Evropian”, si edhe zbatimi i VKM nr. 834 datë 28.12.2023 “Për një ndryshim në Vendimin nr. 929, datë 17.11.2010, të Këshillit të Ministrave, “Për krijimin dhe përdorimin e fondit të veçantë”, të ndryshuar, dhe për shtesë fondi në buxhetin e vitit 2023, miratuar për disa institucione”.                                                             .

4. Komente dhe rekomandime të tjera
· Konstatojmë se raporti i monitorimit është paraqitur në kohë në përputhje me afatet e përcaktuara në udhëzimin nr. 14, datë 30.05.2023 “Për procedurat standarde të monitorimit të buxhetit, për njësitë e qeverisjes qendrore”. Ky raport, në i shoqëruar me analizë të mosrealizim të fondeve dhe të produkteve.  
· Raporti i monitorimit, për 12 mujorin e vitit 2023 është i shoqëruar me anekset përkatëse të përditësuara për shumicën e programeve por bëjnë përjashtim seti për programin “Shërbimi i provës” dhe programi “Mjeksia Ligjore” të cilat janë dërguar sipas formatit të udhëzimit të mëparshëm. Në vijim kërkohet të unifikohet dorëzimi i seteve sipas përcaktimeve në udhëzimin e sipërcituar.
· Gjithashtu konstatojmë se, nuk janë plotësuar sërisht të gjitha të dhënat e sasive faktike në modulin e AFMIS (output monitoring data) për programin “Shërbimi i provës”dhe “Mjeksia Ligjore”, të cilat duhet të përditësohen në fund të cdo periudhe raportimi.
· Pjesë e raportit janë bërë edhe të dhëna për buxhetimin me bazë gjinore, ecuria e realizimit të qëllimeve dhe objektivave të politikës që trajtojnë çështjen e barazisë gjinore nëpërmjet treguesve të performancës përkatës për ato programe që kanë të tilla.
· Mungojnë shpjegime të hollësishme për devijimet e kostove nga plani fillestar apo nga vitet paraardhëse (për ato raste që kanë ndryshime të konsiderueshme në vlerësimet e kostove për njësi për produktet).

· Mungon paraqitja e informacionit lidhur me numrin e punonjësve buxhetore të miratuar në Ligjin e Buxhetit vjetor si edhe ai i ndryshuar, me numri faktik të  punonjesve me shpjegimet përkatëse mbi devijimin e numrit faktik nga ai i planifikuar. 

· Raporti i monitorimit është publikuar në faqen zyrtare të Ministrisë së Drejtësisë në linkun : https://www.drejtesia.gov.al/raportime/

